National Youth Service Corps
Àjọ eletò Agùnbánirọ̀ ilẹ̀ Nàìjíríà tí a mọ̀ sí  (NYSC)  The National Youth Service Corps jẹ́ ètò tí ìjọba ilẹ̀ Nàìjíríà gbé kàlẹ̀ fún àwọn ọ̀dọ́ langba tí wọ́n ti kẹ́kọ̀ọ́ jáde ilé ẹ̀kọ́ ńlá ńlá jáàkiri ilẹ̀  Nàìjíríà, léte àti lè jẹ́ kí àwọn ọ̀dọ́ wọ̀yí ó lè mú iṣẹ́ ìdàgbà sókè ilẹ̀ baba wọn ní ọ̀kúnkún dùn. Bì ó tilẹ̀ jẹ́ wípé àwọn ológun ilẹ̀  Nàìjíríà, kìíbfipá múni láti dara pọ̀ mọ́ iṣẹ́ kgun. Àmọ́, ní ọdún 1973 ìjọba ilẹ̀ Nàìjíríà fòté lé wípé kí àwọn akẹ́kọ̀ọ́ gboyè ilé ẹ̀kọ́ Fásitì àti Pólì ilẹ̀ Nàìjíríà ó ma kópa nínú iṣẹ̀ agùnbánirọ̀ ní ikẹ̀ Nàìjíríà fún ọdún kan péré. Èyí bi a mọ̀ sí ọdún ìsinlẹ̀ baba ẹni. Ọ̀gbẹ́ni Ahmadu Ali ló kọ́kọ́ jẹ́ adarí àgbà àkọ́kọ́ fún àjọ náà títí di ọdún 1975.  Tí èni tó eà níbẹ̀ lásìkò yí jẹ́ Director-General ìyẹn ọ̀gágun Brig. Gen. Sule Zakari Kazaure.
Wọ́n dá NYSC kalẹ̀ ní ọjọ́ kejìdínlógún oṣù Karùún, ọdún 1973 gẹ́gẹ́ bí ọ̀nà kan pàtàkì láti mú ìfọwọ́-sowọ́pọ̀, àtúnṣe àti àtúntò bá orílẹ̀ èdè Nàìjíríà lẹ́yìn ogun abẹ́lé tó kọjá. Ìdá àjọ yìí kalẹ̀ wà níbàámu pẹ̀lú ìlà òfin orí No. 24 tí ó sọ wípé " Pẹ̀lú ìwòye láti fẹsẹ̀ ìwúrí àti ìdàgbà-sókè tó lọ́ọ̀rìn múlẹ̀ pẹ̀lú ìbáṣepọ̀ tó pegedé láàrín àwọn ọ̀dọ́ langba tì wọ́n wá láti àwùjọ ọ̀tọ̀ọ̀tọ̀ fún ìlọ síwájú ìṣọ̀kan orílẹ̀ èdè Nàìjíríà".
Gbogbo àwọn Agùnbánirọ̀  pátá ni wọ́n ma ń gbé kọ sí ibi tí wọn yóò ti ṣiṣẹ́ sin ilẹ̀ baba wọn yàtọ̀ sí ìlú tí wọ́n ti bí wọn kí wọ́n lè dà pọ̀ mọ́ àwọn akẹgbẹ́ tí ẹ̀yà wọn yàtọ̀ sí tiwọn ní ìlú rí wọ́n bá gbé wọn sí. Ìgbésẹ̀ yí ni ìjọba gbà lérò láti mú ìṣọ̀kan àti láti lè jẹ́ kí àwọn Agùnbánirọ̀ ó mọ àpọ́nlé  àṣà àwọn tẹ̀yà tó kù. Wọ́n ma ń ṣe ìdánilẹ́kọ̀ọ́ àti ìgbaradì fún gbogbo àwọn Agùnbánirọ̀ dún ọ̀sẹ̀ mẹ́ta gbáko ní agbo tí àwọn ológun ń ṣàkóso rẹ̀, bí ó bá sì ti di òpin ọ̀sẹ̀ kẹ́ta wọn yóò ṣe ayèyẹ ìjáde fún wọn, lẹ́yìn ẹyí ni wọn yóò gbé wọn lọ sí ìjọba ìbílẹ̀ tí wọn yóò ti si ilẹ̀ baba wọn tí wọ́n ń pè ní (PPA). Níbí ni àwọn Agùnbánirọ̀ ti gbọ́dọ̀ ṣiṣẹ sinlẹ̀ baba wọn gẹ́gẹ́ bí òṣìṣẹ́ ìjọba tí wọn yóò sì ma pa ọjọ́ kan jẹ nínú ọjọ́ ọ̀sẹ̀ fún iṣẹ́ ìdàgbà-sókè agbègbè wọn, lẹ́yìn tí wọ́n bá ti ṣe èyí fún ọdún kan gbáko ni ìjọba yóò tó yànda wọọn tí wọn yóò sì gbàwé ẹ̀rí lìfọkàn-sìn  láti ọwọ́ ìjọba àpapọ̀.
.Àwọn akẹ́kọ̀ọ́ tí wọ́n ṣẹ̀ṣẹ̀ kẹ́kọ̀ọ́ jáde ilé ẹ̀kọ́ gíga kò ní àǹfàní kan kan láti wáṣẹ́ tàbí ṣiṣẹ́ lábẹ́ ìjọba tàví àdáni láì ṣe wílé wọ́n parí ìsinlẹ̀ baba won fún ódún kan gbáko yìí, tàbí kí ẹni tí ó bá ti kọjá ọmọ ọgbọ̀n ọdún tàbí tí kò oé lára nínú wọn ó gba lẹ́tà àdáyanrí. Bákan náà sì ni àwọn Agùn-bánirọ̀ ní àǹfàní láti kọ́ nípa àṣà ibòmíràn tí wọ́n bá gbé wọn lọ.
Wọ́n ṣe àkóónú àwọn èròngbà àjọ Agùnbánirọ lọ́kan-o-jọọ̀kan sábẹ̀ iwé ofin orí Kọkànléláàdọ́ta (Decree No. 51) ti ọjọ́ Kẹrìnlá oṣù Karùún ọdun 1993 báyìí:Ìgbésẹ̀ àjọ Agùnbábirọ̀ yí ti bá ọ̀pọ̀lọpọ̀ ìfẹnu ṣátá pàdé láti ọ̀dọ̀àwọn ọ̀dọ́ Agùnbánirọ̀ náà nípa ọowó ọ̀yà tí kò tó ǹkan tí ìjọba ń san fún àwọn ọ̀dọ́ Agùnbánirọ̀ náà. Ọ́pọ̀ àwọn ọ́fọ́ Agùnbánirọ̀ ló sì yi ké gbàjarè nípa bí àjọ náà ṣe rán wọn lọ síbi tí ẹ̀mí wọn kò ṣe dè látàrí ìjà ẹ̀sìn, ẹ̀yà àti tòṣèlú ṣe ń ṣekú pa wọn láìrò tẹ́lẹ̀. Ọ̀pọ̀ nínú àwọn alẹ́nu-lọ́rọ̀ láeùjọ ló yi pè fún ìwagbọò dẹ́kun sí iṣẹ́ àjọ náà látàrí ètò àbò tó mẹ́hẹ ní orílẹ̀ -èdè Nàìjíríà., tí ọ̀pọ̀ sì sọ wípé àjọ náà ti kùnà níbi èrò tí wòn fi gbe kalẹ̀, tí wọ́n sì ri gẹ́gẹ́ bí ọ̀bà ìfàkókò, ìfọ̀mọ nìyàn àti ohun àlùmọ́nì ìlú ṣòfò lásán  àti bẹ́ẹ̀ bẹ́ẹ̀ lọ.